എങ്ങനെ ഈ ഇമ്യൂണിറ്റി കിട്ടിയെന്ന് ചോദ്യം വിഭാഗിയതയാണ് വിഷയമെങ്കില് വെരി സോറി ടു സെ..... പിന്മാറുന്നുവെന്ന് നേതാവ് അതാണ് നല്ലതെന്ന് ഉപദേശിച്ച് അവതാരകനും തുടക്കത്തിലേ ബഹിഷ്കരിച്ച് അനില് ബോസ് സുധാകര പേടിയുടെ സാക്ഷ്യപത്രമായി മാതൃഭൂമി പ്രൈംഡിബേറ്റ് തിരുവനന്തപും: ചാനല് ചര്ച്ചയില് കോണ്ഗ്രസ് നേതാവിന്റെ ബഹിഷ്കരണം. അതും അവതാരകന്റെ കൂടി അഭിപ്രായം മാനിച്ച്. മാതൃഭൂമി ചാനല് ചര്ച്ചയിലായിരുന്നു ഈ അത്യപൂര്വ്വ ബഹിഷ്കരണം. കോണ്ഗ്രസ് നേതാവ് അനില് ബോസാണ് ചര്ച്ചയില് പങ്കെടുക്കാതെ സോറി പറഞ്ഞ് മടങ്ങിയത്. സോറി വേണ്ടെന്ന് പറഞ്ഞ് അവതാരകനായ വേണു ബാലകൃഷ്ണനും തീരുമാനത്തെ അംഗീകരിച്ചു. കലങ്ങി മറിയുമോ കോണ്ഗ്രസ്? ഇതായിരുന്നു ചാനലിലെ പ്രൈം ഡിബേറ്റ് ചര്ച്ച ചെയ്തത്. സണ്ണി കുട്ടി എബ്രഹാമും ചേക്കുട്ടിയും അടങ്ങുന്ന മാധ്യമ പ്രവര്ത്തകര്. ഇടതു പക്ഷത്തോട് അടുപ്പം കാട്ടുന്ന ലാല് കുമാര് എന്ന രാഷ്ട്രീയ നിരീക്ഷകന്. ഇവര്ക്കൊപ്പമാണ് അനില് ബോസിനേയും ചര്ച്ചയ്ക്ക് വേണു ക്ഷണിച്ചത്. കോണ്ഗ്രസുമായി ബന്ധപ്പെട്ട ചര്ച്ചകളില് പങ്കെടുക്കുന്നതില് നേതാക്കള്ക്ക് കെപിസിസിയുടെ വിലക്കുണ്ട്. അതിനെ അച്ചടക്ക ലംഘനമായി കാണുമെന്ന് കെപിസിസി അധ്യക്ഷന് കെ സുധാകരന് വ്യക്തമാക്കുകയും ചെയ്തിരുന്നു. അതുകൊണ്ടു തന്നെ കോണ്ഗ്രസിലെ ചാനല് സിംഹങ്ങള് ചര്ച്ചകള്ക്ക് എത്താറില്ല. ഇവിടെയാണ് അനില് ബോസിനെ വേണു വ്യത്യസ്തനായി കണ്ടത്. വിലക്ക് വകവയ്ക്കാതെ ചര്ച്ചയ്ക്കെത്താമെന്ന് സമ്മതിച്ച നേതാവിനെ പുകഴ്ത്തിയാണ് ചര്ച്ച വേണു തുടങ്ങിയതും. കെസി വേണുഗോപാലിനെ കണക്കിന് വിമര്ശിച്ച് ഇന്ട്രോ. അതുകഴിഞ്ഞ് സണ്ണി കുട്ടി എബ്രഹാമിന്റെ കടന്നാക്രമണം. അതും കോണ്ഗ്രസിലെ നേതൃത്വത്തിന് എതിരെ. ഇതിനിടെ അനില് ബോസിന്റെ ഊഴമെത്തി. കെപിസിസി വിലക്ക് ബാധകമാകാത്ത ഇമ്യൂണിറ്റിയുടെ രഹസ്യമാണ് വേണു ആദ്യ ചോദ്യമായി ഉയര്ത്തിയത്. എന്നാല് പാര്ട്ടി വിഭാഗീയത ചര്ച്ച ചെയ്യില്ലെന്ന് പറഞ്ഞതാണെന്നും കണ്ണൂരിലെ ചരിത്ര പരമായ പാര്ട്ടി ആസ്ഥാനത്തിലെ ഉദ്ഘാടനം ചര്ച്ച ചെയ്യനാണ് എത്തിയതെന്നും അനില് ബോസിന്റെ മറുപടി. വിഭാഗീയ ചര്ച്ചയെ കുറിച്ച് അറിയില്ലായിരുന്നുവെന്നും കൂട്ടിച്ചേര്ത്തു. ഇതോടെ വേണു ഇടപെട്ടു. ആ പറയുന്നത് തെറ്റാണെന്നും കോണ്ഗ്രസിലെ ഉള്പാര്ട്ടി പ്രശ്നങ്ങളുടെ ചര്ച്ചയ്ക്കാണ് വിളിച്ചതെന്നും വേണു പറഞ്ഞു. ചര്ച്ചയ്ക്ക് വിളിക്കുമ്ബോള് ഒരിക്കലും കോണ്ഗ്രസ് മന്ദിര ചര്ച്ചയ്ക്കാണെന്ന് മാത്രമായിരുന്നില്ല പറഞ്ഞതെന്നും വേണു വിശദീകരിച്ചു. അതിന്റെ പശ്ചാത്തലത്തില് നേതാക്കളുടെ പ്രതികരണവും ഒതുക്കലുകളുമാണ് ചര്ച്ച ചെയ്യാന് ഉദ്ദേശിക്കുന്നതെന്നും വേണു വ്യക്തമാക്കി. ഇതോടെ അങ്ങനെ ആണങ്കില് വെരി സോറി ടു സെ... ഞാന് ചര്ച്ചയില് നിന്ന് പിന്മാറുന്നുവെന്ന് അനില് ബോസ് വ്യക്തമാക്കി. ഇത് വേണു അംഗീകരിക്കുകയും ചെയ്തു. ഇന്കണ്വീനിയന്സിന് സോറി എന്ന് വീണ്ടും അനില് ബോസ് പറഞ്ഞു. ഒന്നും ഒളിച്ചു കടത്തുന്നില്ലെന്നും ഒളിച്ചു കടത്തുന്നവരെ തുറന്നു കാട്ടാനാണ് ചര്ച്ചയെന്നും വേണു പറഞ്ഞു. അതുകൊണ്ട് തന്നെ താങ്കളുടെ അസ്വകര്യം സഹിച്ചെന്നും വേണു കൂട്ടിച്ചേര്ത്തു. നേരത്തെ പറഞ്ഞിരുന്നുവെങ്കില് എനിക്കു വേറെ ഒരാളെ വയ്ക്കാമായിരുന്നു എന്ന പരിഭവം വേണുവും പങ്കുവച്ചു. പിന്നെ മൈക്ക് അഴിച്ച് അനില് ബോസിന്റെ മടക്കം. കലങ്ങി മറിയുമോ കോണ്ഗ്രസ്? എന്ന ചര്ച്ചയുടെ പോക്ക് എങ്ങനെ എന്ന് മനസ്സിലാക്കി തന്നെയാണ് അനില് ബോസ് ചാനല് ഫ്ളോര് വിട്ടതെന്ന് വ്യക്തം. കെസി വേണുഗോപാലിനെ കടന്നാക്രമിക്കുന്ന തരത്തിലായിരുന്നു വേണു ചര്ച്ച നയിച്ചത്. വസ്തുതകള് നിരത്തിയുള്ള കടന്നാക്രമണം സണ്ണിക്കുട്ടി എബ്രഹാമും നടത്തിയെന്നതാണ് വസ്തുത. അങ്ങനെ ചാനലില് എത്തി ഒരു മറുപടി പോലും പറയാതെ ബഹിഷ്കരിക്കുന്ന നേതാവായി അനില് ബോസും മാറി. Stories you may Like